7 Bana ga ba itse go ikakanyetsa, go itirela ditshwetso kgotsa go lemoga le go tila kotsi. (1 Bakor. 13:11) Ka jalo, go motlhofo gore motho a ba tsietse. Motho yo o sotlang ngwana ka tlhakanelodikobo o bolelela ngwana maaka. Ka sekai a ka nna a raya ngwana a re ke molato wa gagwe, a ka nna a mo laela gore a se ka a bolelela ope ka kgang eo le gore le fa a ka bua, ga go na ope yo o tla mo dumelang kgotsa yo o tla mo thusang. Ka dinako tse dingwe a ka nna a bolelela ngwana gore go tlwaelegile gore mogolo le ngwana ba tlhakanele dikobo. Go ka tsaya ngwana dingwaga di le dintsi gore a tlhaloganye gore motho yoo o ne a mo aketsa. Ngwana yoo a ka gola a akanya gore ga se motho wa sepe le gore ga go na ope yo o ka mo ratang kgotsa yo o ka mo gomotsang.